钦定古今图书集成/明伦汇编/氏族典/第143卷 > 元义兴
## 钦定古今图书集成/明伦汇编/氏族典/第143卷 > 元义兴

按《魏书南安王传》，“熙异母弟义兴，出后叔父并洛。肃
宗初，除员外散骑侍郎。及熙之遇害也，义兴以别后
故，得不坐。稍迁辅国将军、通直散骑常侍。孝庄初，于
河阴遇害，赠中军将军、瀛州刺史，后赠散骑常侍、征
东将军，馀如故。义兴妻赵郡李氏，李颇有妇工，为尔
朱荣妻所亲昵。永安中，追封义兴燕郡王，邑五百户”，
寻改封钜鹿王，又改封武邑王。子述袭。天平中，通直
郎。齐受禅，爵例降。